PATVIRTINTA

Garliavos Adomo Mitkaus pagrindinės

mokyklos 2022-12-22 direktorės įsakymu Nr. V1-165

**KAUNO R. GARLIAVOS ADOMO MITKAUS PAGRINDINĖS MOKYKLOS MOKINIŲ APŽIŪROS DĖL ASMENS HIGIENOS TVARKOS APRAŠAS**

1. **BENDROSIOS NUOSTATOS**

1. Garliavos Adomo Mitkaus pagrindinės mokyklos (toliau – Mokykla) mokinių apžiūros dėl asmens higienos tvarkos aprašas (toliau – Aprašas)vadovaujantis šiais teisės aktais:

1.1. Lietuvos Respublikos žmonių užkrečiamųjų ligų profilaktikos ir kontrolės įstatymu;

1.2. Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl visuomenės sveikatos priežiūros organizavimo mokykloje tvarkos aprašo patvirtinimo“;

1.3. Lietuvos Respublikos Sveikatos apsaugos ministro 2007 m. rugpjūčio 1 d. įsakymu Nr. V-630 „Dėl visuomenės sveikatos priežiūros specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“;

1.4. Lietuvos Respublikos Sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“;

1.5. Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“.

1.6. Užkrečiamų ligų profilaktikos ir kontrolės centro Vilniaus universiteto Medicinos fakulteto infekcinių ligų, dermatovenerologijos ir mikrobiologijos klinikos metodinėmis rekomendacijomis „Niežų epidemiologija, klinika, profilaktika“ prieinama per: http://www.ulac.lt/uploads/tekstai/rekomendacijos/niezai08.pdf ir Užkrečiamųjų ligų ir AIDS centro parengtomis rekomendacijomis „Pedikuliozės epidemiologinė priežiūra ir kontrolė“ prieinama per: http://www.ulac.lt/uploads/downloads/Pedikulioze%20WEB.pdf

2. Aprašas reglamentuoja mokinių apžiūros dėl asmens higienos ir užkrečiamųjų ligų profilaktinių priemonių vykdymą Mokykloje. Mokyklos darbuotojų ir visuomenės sveikatos priežiūros specialisto veiksmus vykdant asmens higienos patikrą, mokinio tėvų (globėjų, rūpintojų) informavimą apie asmens higienos trūkumą, pedikuliozės ir niežų profilaktiką kai įtariamas pedikuliozės ir/ar niežų atvejis.

3. Šiame Apraše vartojamos sąvokos:

3.1. Asmens higiena – atskira higienos dalis, kuri tiria kūno, drabužių, avalynės priežiūrą, buitines bei aplinkos sąlygas ir nustato normas bei taisykles, atitinkančias asmens amžiaus anatomines – fiziologines savybes, padedančias išsaugoti sveikatą ir sudaryti higieninio elgesio įpročius.

3.2. Pedikuliozė – tai užsikrėtimas utėlėmis. Pedikuliozės sukėlėjai: galvinės utėlė, parazituojanti žmogaus galvos plaukuose, drabužinė utėlė, parazituojanti žmogaus drabužiuose. Visų rūšių utėlės maitinasi žmogaus krauju, sudeda kiaušinėlius (glindas), kuriuos priklijuoja prie plauko arti odos. Utėlės nešokinėja, bet greitai ropoja.

3.3. Niežai – odos liga, kurią sukelia smulkios niežinės erkės. Užsikrečia žmogus nuo žmogaus glaudaus kontakto metu bei naudodamasis sergančiojo asmeninėmis kūno priežiūros priemonėmis. Ligai būdingas intensyvus niežėjimas.

**II. MOKINIŲ APŽIŪROS DĖL ASMENS HIGIENOS EIGA**

4. Mokinių asmens higienos apžiūra Mokykloje vykdoma gavus išankstinį tėvų sutikimą, leidžiantį atlikti mokinio apžiūrą dėl jo asmens higienos, pedikuliozės ir niežų. Mokinių tėvai (globėjai, rūpintojai) pasirašydami Mokymosi sutartį, išsako savo sutikimą Mokykloje vykdyti mokinių higienos ir švaros patikrinimo procedūras.

5. Patikrinimą atlieka visuomenės sveikatos priežiūros specialistas, vykdantis sveikatos priežiūrą Mokykloje, jo darbo Mokykloje metu.

6. Visuomenės sveikatos priežiūros specialistas profilaktinį mokinių tikrinimą dėl pedikuliozės organizuoja 1 kartą pusmetyje po vasaros ir žiemos atostogų (PUG, 1-4 kl. mokiniams) ir pagal epidemiologines reikmes, niežų - pagal epidemiologines reikmes. Tikrinimo rezultatai žymimi „Mokyklos patikrinimo dėl užkrečiamųjų ligų registravimo žurnale“ (1 priedas).

7. Prieš kiekvieną patikrinimą mokiniai informuojami apie tai, kaip bus atliekamas patikrinimas.

8. Patikrinimas atliekamas atskiroje patalpoje, individualiai apžiūrint kiekvieną mokinį. Patalpoje turi būti muilo ir vandens. Atliekant patikrinimą turi būti laikomasi etikos principų.

9. Nustačius pedikuliozės atvejį ar įtarus niežus, visuomenės sveikatos priežiūros specialistas telefonu informuoja mokinio tėvus (globėjus, rūpintojus). Pokalbis su mokiniu ir jo tėvais (globėjais, rūpintojais) turi būti konfidencialus, siekiant apsaugoti mokinį nuo viešo izoliavimo, pažeminimo ar kitų neigiamų pasekmių. Tėvams (globėjams, rūpintojams) suteikiama visa reikiama informacija apie utėlių ar niežų naikinimo būdus.

10. Mokinio, kurio galvos plaukuose rasta utėlių tėvams (globėjams, rūpintojams) rekomenduojama tuojau pat vaiką pasiimti iš Mokyklos. Jei tėvai neturi galimybės tuojau pat pasiimti mokinio iš Mokyklos, jis neturi būti atskiriamas nuo kitų mokinių ir gali likti Mokykloje iki dienos pabaigos.

11. Apie tai, kad mokykloje nustatytas pedikuliozės atvejis ar įtariami niežai, visuomenės sveikatos priežiūros specialistas informuoja direktorių ar skyriaus vedėją.

12. Mokykloje nustačius pedikuliozės atvejį, visuomenės sveikatos priežiūros specialistas per el. dienyną “TAMO” ar “Mano darželis” laišku rekomenduoja tėvams reguliariai patikrinti savo vaiko galvos plaukus/drabužius. Kartu nusiunčiama informacinė medžiaga.

13. Mokinys į Mokyklą gali sugrįžti tik tada, kai yra visiškai išgydyta pedikuliozė ar niežai. Kad mokinys sveikas, žodžiu patvirtina tėvai (globėjai, rūpintojai). Mokykla gali pareikalauti iš tėvų (globėjų, rūpintojų) ar šeimos gydytojo raštiško patvirtinimo, kuriame tėvai (globėjai, rūpintojai) ar šeimos gydytojas nurodo kokiomis priemonėmis ir kada buvo pradėtas bei baigtas gydymas nuo pedikuliozės ar niežų.

14. Mokinys grįžęs į mokyklą, bet nepristatęs gydytojo pažymos, gali būti pakartotinai profilaktiškai patikrinamas visuomenės sveikatos priežiūros specialisto dėl pedikuliozės ar niežų.

15. Neigiamai įvertinus mokinio asmens higieną, t. y. pastebėjus nešvarias ausis, panages, rankas, drabužius ar pajutus nemalonų kvapą, visuomenės sveikatos priežiūros specialistas individualiai kalbasi su mokiniu bei informuoja apie netinkamą mokinio higieną tėvus (globėjus, rūpintojus) telefonu. Situacijai nepasikeitus visuomenės sveikatos priežiūros specialistas kreipiasi pagalbos į socialinį pedagogą.

**III. BAIGIAMOSIOS NUOSTATOS**

16. Visuomenės sveikatos priežiūros specialistas atsakingas už mokinių asmens higienos, pedikuliozės ir niežų apžiūros organizavimą ir vykdymą.

17. Mokyklos direktorius turi užtikrinti galimybę visuomenės sveikatos priežiūros specialistui atlikti patikrinimą sutartu laiku, sudarant sąlygas tikrinimą vykdyti konfidencialiai.

18. Visuomenės sveikatos priežiūros specialisto funkcijų įgyvendinimą kontroliuoja visuomenės sveikatos biuro direktorius ar jo įgaliotas asmuo.

19. Aprašo vykdymą kontroliuoja Mokyklos direktorius.

**1 priedas**

**MOKYKLOS PATIKRINIMO DĖL UŽKREČIAMŲ LIGŲ REGISTRAVIMO ŽURNALAS**

|  |  |  |  |  |  |
| --- | --- | --- | --- | --- | --- |
| **Data** | **Klasės pavadinimas** | | **Išvados** | **Atsakingas/parašas** | |
|  |  | |  |  | |
|  |  | |  |  | |
|  |  | |  |  | |
|  |  | |  |  | |
|  |  | |  |  | |
|  | |  | | |

 **LAIŠKAS TĖVAMS/GLOBĖJAMS**

**Gerbiami tėveliai ar globėjai,**

Taip jau atsitiko, kad Jūsų sūnaus/dukros (pabraukti) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_galvos plaukuose/drabužiuose buvo rasta utėlių. Tačiau tai dar nereiškia, kad Jūsų namuose nesilaikoma higienos reikalavimų. Net kasdieninis galvos plovimas neapsaugo nuo užsikrėtimo utėlėmis. Utėlės negali skraidyti ar šokinėti. Dažniausiai utėlėmis užsikrečiama tiesioginio sąlyčio su utėlėtais žmonėmis metu (iš galvos į galvą), rečiau – keičiantis drabužiais, patalyne, šukomis, šepečiais, naudojantis bendra lova, rankšluosčiais, pagalvėmis.

Prašome imtis priemonių, kad būtų išnaikintos utėlės, esančios Jūsų vaiko galvos plaukuose/drabužiuose. Tam tikslui skirti medikamentai parduodami vaistinėse, jie naudojami griežtai laikantis gamintojo informaciniame lapelyje pateiktų nurodymų.

Į darželį Jūsų vaikas gali sugrįžti tik tada, kai jo galvos plaukuose/drabužiuose nebeliks utėlių (pritaikius utėlių naikinimo medikamentus arba utėles ir glindas pašalinus rankiniu būdu). Prašome užpildyti žemiau esančią šio laiško dalį. Jei iškilo klausimų, skambinkite telefonu: ........................

Dėkojame

Prašome užpildyti, pasirašyti ir grąžinti šią dalį į mokyklą ,,.................. „.

Jei iškilo klausimų, galite skambinti telefonu: .................... El. p.: .........................................

Ačiū už bendradarbiavimą!

 **LAIŠKAS TĖVAMS/GLOBĖJAMS**

**Gerbiami tėveliai ar globėjai,**

Taip jau atsitiko, kad grupėje, kurią lanko Jūsų vaikas, kai kurie vaikai apsikrėtė utėlėmis. Gali būti, kad nuo utėlėtų vaikų apsikrėtė ir Jūsų vaikas.

Tačiau tai dar nereiškia, kad Jūsų namuose nesilaikoma higienos reikalavimų. Net kasdieninis galvos plovimas neapsaugo nuo užsikrėtimo utėlėmis. Utėlės nemoka skraidyti ar šokinėti. Dažniausiai utelėmis užsikrečiama tiesioginio sąlyčio su utėlėtais žmonėmis metu (iš galvos į galvą), rečiau – keičiantis drabužiais, patalyne, šukomis, šepečiais, naudojantis bendra lova, rankšluosčiais, pagalvėmis.

Darželio administracija prašo padėti sustabdyti utėlių plitimą. Geriausias būdas kovoti su utėlėmis – reguliariai tikrinti vaiko galvą. Įdėmiai perskaitykite šias rekomendacijas net ir tuo atveju, jei Jūsų vaikas nėra užsikrėtęs utėlėmis.

Jei radote utėlių vaiko galvoje, būtinai informuokite darželį ar kitą įstaigą, kurioje lankosi kiti Jūsų vaikai. Taip pat reikia informuoti ir Jūsų vaiko draugų tėvus ar globėjus. Tai yra vienas iš efektyviausių būdų apsaugoti kitus ir užkirsti kelią pedikuliozės (utėlėtumo) plitimui.

Jei iškilo klausimų, galite skambinti telefonu: ...................... El. p.: ..............................

Ačiū už bendradarbiavimą!